section_heading: Zemljopis
paragraph_text: Letnica se nalazi na jugoistoku Kosova, u brdima Skopske Crne Gore. Od Prištine je udaljena oko 60 kilometara zračnom linijom, a od Skoplja oko 30. Administrativno pripada općini Vitini a od općinskog centra je udaljena 9 kilometara. Letnica je smještena na 755 metara nadmorske visine. S ostatkom svijeta Letnica je povezana jednom cestom koja vodi na sjeverozapad prema Vitini.